open-index/open-wikipedia-markdown huggingface dataset:
Ανδρέας Νοταράς

Ο **Ανδρέας Νοταράς** (1810 - 1893) ήταν Έλληνας πολιτικός.

## Βιογραφικά στοιχεία

Ήταν γιος του Σωτήριου Νοταρά, πολιτικού και μέλους της οικογένειας Νοταρά. 

Εξελέγη πρώτη φορά βουλευτής Κορινθίας στις εκλογές του 1844 και επανεξελέγη σε αυτές του 1847, του 1856, του 1859, του 1861, του 1865, του 1868, του 1869, του 1872, του 1875 και του 1879. Διετέλεσε υπουργός επί των Εκκλησιαστικών και της Δημοσίας εκπαιδεύσεως στις κυβερνήσεις Δημητρίου Βούλγαρη (1871) και Αλέξανδρου Κουμουνδούρου (1877).

Ήταν παντρεμένος με την Πηνελόπη Καραϊσκάκη, κόρη του Γεωργίου Καραϊσκάκη, και είχαν αποκτήσει αρκετά παιδιά μεταξύ των οποίων και τον Σπυρίδωνα Νοταρά.

## Παραπομπές


Κατηγορία:Οικογένεια Νοταρά
Κατηγορία:Βουλευτές Κορινθίας
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Μαργαρίτα της Βαυαρίας

Η **Μαργαρίτα της Βαυαρίας** μπορεί να αναφέρεται σε: 

* Μαργαρίτα της Βαυαρίας (1363-1424), δούκισσα της Βουργουνδίας
* Μαργαρίτα του Παλατινάτου της Βαυαρίας, δούκισσα της Λωρραίνης (1376-1434)
* Μαργαρίτα της Βαυαρίας, μαρκησία της Μάντουα (1442-1479)
* Μαργαρίτα της Βαυαρίας (1456-1501), εκλέκτορας του Παλατινάτου
Ηλιακή έκλειψη της 3ης Οκτωβρίου 2005

δεξιά|μικρογραφία| Δορυφορική εικόνα της έκλειψης στην Ανατολική Αφρική. Οι κόκκινες κουκίδες δείχνουν τις πυρκαγιές που έκαιγαν αγροτικές εκτάσεις
Μια δακτυλιοειδής έκλειψη ηλίου έγινε τη Δευτέρα 3 Οκτωβρίου 2005 με μέγεθος 0,988. Μια ηλιακή έκλειψη συμβαίνει όταν η Σελήνη περάσει ανάμεσα στη Γη και τον Ήλιο, αποκρύπτοντας έτσι ολικώς ή εν μέρει τον ηλιακό δίσκο για έναν παρατηρητή στη Γη. Μια δακτυλιοειδής έκλειψη ηλίου συμβαίνει όταν η φαινόμενη διάμετρος της Σελήνης είναι μικρότερη από την ηλιακή, εμποδίζοντας το μεγαλύτερο μέρος του φωτός του Ήλιου και κάνοντας τον ήλιο να μοιάζει με δακτυλίδι. Μια δακτυλιοειδής έκλειψη είναι ορατή ως μερική έκλειψη σε μια περιοχή της Γης με χιλιάδες χιλιόμετρα πλάτος. Η δακτυλιοειδής φάση ήταν ορατή από μία λωρίδα Γης που ξεκινούσε από την Ιβηρική χερσόνησο διαπερνούσε από την Αφρική και κατέληγε στον Ινδικό Ωκεανό. Η έκλειψη ήταν ορατή ως μερική σε όλη την Ευρώπη, στην Αφρική και στη νοτιοδυτική Ασία. Το μέγιστο της κάλυψης του ηλιακού δίσκου κατά τη δακτυλιοειδή φάση ήταν 96% και η μέγιστη διάρκεια 4 λεπτά και 32 δευτερόλεπτα.

Η έκλειψη ξεκίνησε από τον βόρειο Ατλαντικό ωκεανό στις 08:41 (παγκόσμια ώρα UT). Η δακτυλιοειδής φάση έγινε ορατή στη Μαδρίτη, στην Ισπανία στις 08:56 UT, με διάρκεια τεσσάρων λεπτών και έντεκα δευτερολέπτων και το 90% του Ήλιου καλύφθηκε από τη Σελήνη. Η δακτυλιοειδής φάση έγινε ορατή και από το Αλγέρι στις 09:05 UT, κατόπιν από την Τυνησία και τη Λιβύη, το Σουδάν, την Κένυα και τη Σομαλία για να ολοκληρωθεί κατά το ηλιοβασίλεμα (12:22 UT) στον Ινδικό Ωκεανό. 

Η μέγιστη διάρκεια έκλειψης έγινε στο κεντρικό Σουδάν στις 10:31:42 UT, με διάρκεια 4 λεπτά και 31 δευτερόλεπτα. 

## Στην Ελλάδα
Η έκλειψη ηλίου ήταν ορατή στην Ελλάδα ως μερική. Η κάλυψη του ηλιακού δίσκου έφτασε το 60% στη Ζάκυνθο και το 54% στην Αθήνα, ενώ στη Θεσσαλονίκη δεν ξεπέρασε το 50%. Στα βορειοανατολικά τμήματα της χώρας η έκλειψη έφτασε το 42-43%.

## Εικόνες

Αρχείο:Partial Eclipse Chennai Oct2005.jpg|Τσεννάι, Ινδία
Αρχείο:SE2005Oct03A.gif|Το "μονοπάτι" της έκλειψης
|Ισπανία
Αρχείο:Sombra del Eclipse anular.JPG|Η σκιά της έκλειψης από ένα δέντρο


## Δείτε επίσης
Κατάλογος ηλιακών εκλείψεων ορατών από την Ελλάδα

## Παραπομπές


Κατηγορία:Εκλείψεις
Βαλεντίνα Βισκόντι, δούκισσα της Ορλεάνης

Η **Βαλεντίνα**, ιταλ. Valentina (1371 - 4 Δεκεμβρίου 1408) από τον Οίκο των Βισκόντι ήταν κόρη του δούκα του Μιλάνου· από τη μητέρα της κληρονόμησε την κομητεία του Βερτύ. Με τον γάμο της έγινε δούκισσα της Ορλεάνης.

## Βιογραφία
Ήταν η μόνη κόρη (και το μόνο επιζόν τέκνο) του Τζαν-Γκαλεάτσο δούκα του Μιλάνου και της Ισαβέλλας των Βαλουά, κόρης του Ιωάννη Β΄ της Γαλλίας.

Γεννήθηκε στο Μιλάνο και μάλλον έλαβε το όνομα της Βαλεντίνας Ντόρια, γιαγιάς τού Τζαν-Γκαλεάτσο Βισκόντι. Δύο έτη μετά η μητέρα της απεβίωσε κατά τον τοκετό και η Βαλεντίνα με τους αδελφούς της ανατράφηκαν από τη μεγάλη θεία τους Λευκή της Σαβοΐας και τη θεία τους Γιολάνδη Βισκόντι. Όταν απεβίωσαν οι αδελφοί της, το 1374 ο αδελφός της Κάρλο, το 1376 ο Τζαν-Γκαλεάτσο και το 1381 ο Ατσόνε, η Βαλεντίνα έμεινε το μόνο τέκνο των γονέων της. Διαδέχθηκε τη μητέρα της ως κόμισσα του Βερτύ.

Το 1380 μνηστεύθηκε με τον εξάδελφό της Κάρλο Βισκόντι κύριο της Πάρμα, 4ο γιο του Μπερναμπό Βισκόντι, μάλιστα δόθηκε και η ειδική -λόγω της συγγένειας- άδεια από τον πάπα για τον γάμο. Όμως τελικά ο Μπερναμπό ακύρωσε τον αρραβώνα και νύμφευσε τον γιο του με τη Βεατρίκη του Αρμανιάκ.

## Οικογένεια
Παντρεύτηκε το 1389 τον εξάδελφό της Λουδοβίκο Α΄ των Βαλουά δούκα της Ορλεάνης και είχε τέκνα:
* Κάρολος 1394-1465, δούκας της Ορλεάνης.
* Φίλιππος 1396-1420, κόμης του Βερτύ.
* Ιωάννης 1399-1467, κόμης του Ανγκουλέμ.
* Μαργαρίτα 1406-1466, κόμισσα του Βερτύ και του Ετάμπ, παντρεύτηκε τον Ριχάρδο των Ντρε-Μονφόρ κόμη του Μονφόρ.

## Πηγές
* Tracy Adams, The Life and Afterlife of Isabeau of Bavaria, (Johns Hopkins University Press, 2010), 255.
* Emerton, Ephraim (1917). The Beginnings of Modern Europe (1250-1450). Boston: Ginn & Co. p. 406. Retrieved 2011-02-11.

## Παραπομπές


Κατηγορία:Οίκος των Βισκόντι
Κατηγορία:Δούκισσες της Ορλεάνης
Μαρία της Κλέβης, δούκισσα της Ορλεάνης

Η **Μαρία της Κλέβης**, (γαλλ.: *Marie*, 19 Σεπτεμβρίου 1426 - 23 Αυγούστου 1487) από τον Οίκο του Λα Μαρκ γεννήθηκε ως κόρη του δούκα της Κλέβης & κόμη του Λα Μαρκ και με τον γάμο της έγινε δούκισσα της Ορλεάνης. Ήταν η 6η κόρη του Αδόλφου Α΄, δούκα της Κλέβης & κόμη του Λα Μαρκ και της Μαρίας των Βαλουά, κόρης του Ιωάννη δούκα της Βουργουνδίας.
Η Μαρία ήταν προστάτης των γραμμάτων και παρήγγειλε πολλά έργα, η ίδια ήταν ποιήτρια και έγραψε μπαλλάντες και άλλους στίχους. Ο σύζυγός της Κάρολος δούκας της Ορλεάνης ήταν 32 έτη μεγαλύτερός της και η ίδια ήταν 14 ετών. Όταν απεβίωσε ο Κάρολος, η Μαρία παντρεύτηκε μυστικά τον υπηρέτη του δωματίου της από το Αρτουά, κύριο του Ραμποντάνζ, που ήταν μερικά έτη μικρότερός της. Η Μαρία απεβίωσε στο Σωναί της Ακουιτανίας.

## Οικογένεια

Παντρεύτηκε (27 Νοεμβρίου 1440) τον Κάρολο Α΄ των Βαλουά δούκα της Ορλεάνης, έναν άνδρα 32 χρόνια μεγαλύτερό της, και είχε τέκνα:

* Μαρία 1457-1493, παντρεύτηκε τον Ιωάννη των Φουά, κόμη του Ετάμπ.
* Λουδοβίκος ΙΒ΄ 1462-1515, βασιλιάς της Γαλλίας.
* Άννα 1464-1491, ηγουμένη του Φοντεβρώ.

Όταν απεβίωσε ο Κάρολος Α΄, η Μαρία παντρεύτηκε μυστικά τον υπηρέτη τού δωματίου της από το Αρτουά, κύριο του Ραμποντάνζ, που ήταν μερικά έτη μικρότερός της.

## Παραπομπές



## Πηγές

*Arn, Mary-Jo. Charles d'Orleans in England, 1415-1440. Cambridge; Rochester, NY, USA : D.S. Brewer, 2000. googlebooks Retrieved August 17, 2009
*Wilson, Katharina M. An Encyclopedia of Continental Women Writers. Vol. 2 New York: Garland Pub, 1991. googlebooks
*Holt, Emily Sarah. Memoirs of Royal Ladies. London : Hurst and Blackett, 1861. googlebooks

Κατηγορία:Οίκος του Λα Μαρκ
Κατηγορία:Δούκισσες της Ορλεάνης
Έλληνες της Αζοφικής

δεξιά|μικρογραφία|300x300εσ| Έλληνες της Αζοφικής με παραδοσιακές ενδυμασίες, το 1999
Οι **Έλληνες της Αζοφικής** (, *Hreky Pryazovya*) είναι η τρίτη μεγαλύτερη εθνική ομάδα στην περιφέρεια Ντόνετσκ, μετά τους Ουκρανούς και τους Ρώσους. Οι Έλληνες της Αζοφικής είναι η μεγαλύτερη ελληνική κοινότητα στην πρώην Σοβιετική Ένωση . Οι πρώτοι Έλληνες που έφτασαν στην Αζοφική ήταν κατά την δεκαετία του 1780. Σύμφωνα με την ειρηνευτική συνθήκη του Κιουτσούκ-Καϊναρτζή, το Χανάτο της Κριμαίας ανεξαρτητοποιήθηκε, επίσημα πλέον, από την Οθωμανική Αυτοκρατορία. Το Χανάτο ήταν υποτελές κράτος μέχρι τότε στους Οθωμανούς. Κατά τον ρωσοτουρκικό πόλεμο του 1768-1774, χιλιάδες Έλληνες ανεξαρτήτως επαγγέλματος και ηλικίας μετανάστευσαν στην Ρωσική Αυτοκρατορία. Οι Έλληνες μετανάστες ήταν κυρίως στρατιώτες, αξιωματικοί και νησιώτες. Οι Έλληνες μετανάστες εγκαταστάθηκαν κυρίως στο Κερτς και στο Γιένι-Κάλε. Αργότερα κοινότητες Ελλήνων μετανάστευσαν στην Μπαλακλάβα, στο Ταγκανρόγκ και τη Χερσώνα. Το 1775, σύμφωνα με ειδικό διάταγμα της Αικατερίνης Β΄, οι Έλληνες μετανάστες έλαβαν σημαντικά οφέλη: Ειδικότερα απαλλάχθηκαν από φόρους και στρατολογήσεις για 30 χρόνια και λάμβαναν ετησίως χρηματική βοήθεια.
μικρογραφία
Γλωσσικά, οι Έλληνες της Αζοφικής ομιλούν δύο διαφορετικές διαλέκτους. Άλλοι ομιλούν την μαριουπολίτικη διάλεκτο της ελληνικής γλώσσας, ενώ άλλοι ομιλούν την Ουρούμ, μια διάλεκτο που ανήκει στην ομάδα των τουρκικών γλωσσών. Η μαριουπολίτικη διάλεκτος συγγενεύει περισσότερο με την νεοελληνική ενώ η διάλεκτος Ουρούμ συγγενεύει περισσότερο με τις τουρκικές γλώσσες.

## Παραπομπές


Κατηγορία:Σοβιετικοί ελληνικής καταγωγής
Νίκος Παπακυριαζής

Ο **Νίκος Παπακυριαζής** (3 Αυγούστου 1940, Θεσσαλονίκη - 29 Σεπτεμβρίου 2003) είναι Έλληνας πολιτικός. Ήταν μέλος του 2ου και 4ου Ευρωπαϊκού Κοινοβουλίου, υπηρετώντας από τις 31 Δεκεμβρίου 1985 έως τις 24 Ιουλίου και από τις 19 Ιουλίου 1994 έως τις 19 Ιουλίου 1999.

## Βιογραφία
Το 1964 αποφοίτησε από τη σχολή Ιατρικής του Αριστοτελείου Πανεπιστημίου Θεσσαλονίκης, όπου πήρε το διδακτορικό του το 1972. Στις αρχές της δεκαετίας του 1970 συνέχισε τις σπουδές του στο Λονδίνο.

Ήταν μέλος του ΠΑΣΟΚ. Το 1982 εξελέγη δημοτικός σύμβουλος στη Θεσσαλονίκη και το 1983-1985 ήταν αντιδήμαρχος Θεσσαλονίκης. Από το 1985-1999 και το 1994-1999 ήταν μέλος του Ευρωπαϊκού Κοινοβουλίου

## Εξωτερικοί σύνδεσμοι

*Νικόλαος Παπακυριαζής στο europarl.europa.eu

## Παραπομπές


Κατηγορία:Ευρωβουλευτές εκλεγμένοι με το ΠΑΣΟΚ
Αντώνιος Τρακατέλλης

Ο **Αντώνιος Τρακατέλλης** (γεννημένος στις 4 Σεπτεμβρίου του 1931 στη Θεσσαλονίκη) είναι Έλληνας πρώην Ευρωβουλευτής, και βιοχημικός. 

## Βιογραφικό
Εξελέγη Ευρωβουλευτής με την Νέα Δημοκρατία, εκπροσωπώντας το Ευρωπαϊκό Λαϊκό Κόμμα. Υπήρξε ηγέτης της κοινοβουλευτικής ομάδας της ΝΔ από το 2000.

Ο Τρακατέλλης έχει διδάξει σε διάφορα ελληνικά και Αμερικανικά πανεπιστήμια. Ήταν πρύτανης του Αριστοτελείου Πανεπιστημίου Θεσσαλονίκης το 1988-1994. Έχει δημοσιεύσει μεγάλο αριθμό άρθρων και βιβλίων για την ινσουλίνη, τα νουκλεϊκά οξέα, τις πρωτεΐνες και την βιταμίνη Β6. 

Το 2001, ο ευρωβουλευτής της Νέας Δημοκρατίας Αντώνης Τρακατέλλης είχε προειδοποιήσει για την αύξηση των κρουσμάτων σπογγώδους εγκεφαλοπάθειας σε βόρεια κτηνοτροφικά συγκροτήματα και είχε τονίσει την ανάγκη για αυστηρότερους ελέγχους και ενίσχυση των κτηνιατρικών υπηρεσιών.

Στις 20 Ιουλίου 2004 εξελέγη Αντιπρόεδρος του Ευρωπαϊκού Κοινοβουλίου. Η θητεία του έληξε στις 15 Ιανουαρίου 2007.

Είναι ο αδελφός του Αρχιεπισκόπου πρώην Αμερικής Δημητρίου.
## Παραπομπές

## Εξωτερικοί σύνδεσμοι
* Προσωπική ιστοσελίδα
	

Κατηγορία:Ευρωβουλευτές της Ελλάδας εκλεγμένοι την περίοδο 1994-1999
Κατηγορία:Ευρωβουλευτές της Ελλάδας εκλεγμένοι την περίοδο 2004-2009
Κατηγορία:Ευρωβουλευτές της Ελλάδας εκλεγμένοι την περίοδο 1999-2004
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Έλληνες βιολόγοι
Κατηγορία:Αντιπρόεδροι του Ευρωπαϊκού Κοινοβουλίου
Σωκράτης Κοσμίδης

Ο **Σωκράτης Κοσμίδης** είναι Έλληνας δικηγόρος και πολιτικός, ο οποίος διατέλεσε Γενικός Γραμματέας του Υπουργικού Συμβουλίου στις κυβερνήσεις Σημίτη καθώς και βουλευτής επικρατείας.

## Βιογραφία
Ο Σωκράτης Κοσμίδης γεννήθηκε στον Πειραιά. Σπούδασε Νομικά στο Εθνικό και Καποδιστριακό Πανεπιστήμιο Αθηνών. Είναι παντρεμένος με τη Δομνίκη Μυτιληναίου και έχει δύο παιδιά, την Ιωάννα και τον Νικόλαο. Ζει στη Βούλα.

## Δικηγορία
Ο Κοσμίδης ήταν δικηγόρος για 25 χρόνια (1968-1993). Κατά τη διάρκεια της δικηγορίας του, ο Κοσμίδης είχε επίσης και άλλες δραστηριότητες: Διευθυντής και αρθρογράφος της εφημερίδας Πειραϊκοί Αντίλαλοι (1975-1978), Μέλος του Δ.Σ. του Δικηγορικού Συλλόγου Πειραιά (1984-1987), Πρόεδρος του Δ.Σ. του Ταμείου Ασφάλισης Ναυτικών Πρακτόρων και Υπαλλήλων (1982-1989).

## Πολιτική Καριέρα
Μετά τις εκλογές του 1993, ο Κοσμίδης διορίστηκε Γενικός Γραμματέας του Υπουργείου Εμπορίου, με υπουργό τον Κώστα Σημίτη, θέση που κατείχε για δύο χρόνια, πριν επιστρέψει στην δικηγορία. Αφού δικηγόρησε για μερικούς ακόμη μήνες, διορίστηκε Γενικός Γραμματέας του Υπουργείου Δημόσιας Τάξης. Μετά από επτά μήνες διορίστηκε Γενικός Γραμματέας του Υπουργικού Συμβουλίου από τον Πρωθυπουργό Κώστα Σημίτη, θέση στην οποία παρέμεινε για περίπου οκτώ χρόνια. Πριν την αποχώρησή του, η γενική γραμματεία του υπουργικού συμβουλίου μετονομάστηκε με πρωτοβουλία του σε γενική γραμματεία της κυβέρνησης.
αριστερά|μικρογραφία|118x118εσ|Ο Σωκράτης Κοσμίδης το 2017
Ο Κοσμίδης ήταν ένας από τους στενούς συνεργάτες του πρωθυπουργού Κώστα Σημίτη.

Στις εκλογές του 2004, ο εκλέχθηκε Βουλευτής Επικρατείας του ΠΑΣΟΚ.

## Βιβλία
* *Απάνθισμα άρθρων και σχολίων (1981)*
* *Αυτό το κράτος μπορεί να διοικηθή; (1996)*
* *Πολιτική για το φάρμακο (2002)*
* *Μια «αχρείαστη» Συνταγματική Αναθεώρηση (2007)*
* *Εκσυγχρονισμός και μεταρρυθμίσεις (2010)*

## Παραπομπές και σημειώσεις


Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες δικηγόροι του 20ού αιώνα
Κατηγορία:Έλληνες βουλευτές επικρατείας
Κατηγορία:Έλληνες Γενικοί Γραμματείς
Χερσόνησος Ροδωπού

Η **χερσόνησος Ροδωπού** είναι μια αραιοκατοικημένη χερσόνησος μήκους 19 χιλιομέτρων που βρίσκεται στον δυτικό νομό Χανίων, στην Κρήτη. Οφείλει το όνομά της στον Ροδωπό, που είναι ο μεγαλύτερος οικισμός της. Το μεγαλύτερο μέρος της χαρακτηρίζεται από  λιγοστή χαμηλή βλάστηση, με εξαίρεση το νότιο τμήμα της όπου υπάρχουν ελαιώνες και μερικοί οικισμοί. Το τοπίο γενικά είναι απόκρημνο και βραχώδες με πολλά φαράγγια, τα οποία καταλήγουν σε μικρούς ορμίσκους όπου στενές λωρίδες θάλασσας εισχωρούν στις βραχώδεις ακτές. Το βόρειο τμήμα της χερσονήσου Ροδωπού είναι προστατευόμενος βιότοπος του Natura 2000, με κωδικό GR4340021, κατά μία έκταση 28,64 τ. χλμ. Η χερσόνησος οριοθετείται κατά προσέγγιση από τον ΒΟΑΚ.

Στη χερσόνησο βρίσκονται δύο μονές, η Μονή Οδηγητρίας Κυρίας Γωνιάς Χανίων και η Μονή Αγίου Ιωάννη Γκιώνας, καθώς και ένας αριθμός εκκλησιών. Παράλληλα με τη μονή Γωνιάς λειτουργεί σε ξεχωριστό κτίριο η Ορθόδοξος Ακαδημία Κρήτης, ενώ περίπου μισό χιλιόμετρο βορειότερα βρίσκεται το μνημείο των πεσόντων Ευέλπιδων από τη Μάχη της Κρήτης, καθώς μετά την κατάληψη της Αθήνας από τους Γερμανούς στη μονή λειτούργησε η σχολή Ευελπίδων. 

Στο βορειοανατολικό άκρο του Ροδωπού, στη θέση της παραλίας Μένιες βρίσκονται τα ερείπια του Ιερού της Δικτύννας, που ήταν το σημαντικότερο ιερό της θεότητας. Το ιερό ιδρύθηκε κατά τον Ηρόδοτο από Σαμίους της Κυδωνίας γύρω στο 530 π.Χ. και άκμασε κυρίως κατά τα ελληνιστικά και ρωμαϊκά χρόνια. Παράλληλα με αυτό υπήρξε ένα οργανωμένο παγκρήτιο ιερό που συνέρρεαν προσκυνητές και έβρισκαν καταλύματα προσωρινής παραμονής. Η πρόσβαση στο ιερό γινόταν από πλακόστρωτο δρόμο, από τον οποίον σώζονται λίγα τμήματα ως και το χωριό Ροδωπού. Ακόμη, μέχρι τις μέρες μας σώζονται ορισμένες αρχαίες λιμενικές δομές στον βόρειο  της παραλίας. Στο ιερό έγιναν παράνομες γερμανικές ανασκαφές κατά τα χρόνια της κατοχής και η τύχη πολλών ευρημάτων παραμένει άγνωστη μέχρι σήμερα. 

Η χερσόνησος τελειώνει στο ακρωτήριο Σπάθα ή Ψάκον το οποίο είναι το βορειότερο σημείο της Κρήτης.

## Οικισμοί
* Μελισσουργείο
* Καμάρα (Καλυδονίας)
* Κουμούλι
* Ραβδούχα
* Παραλία
* Άσπρα Νερά
* Κολυμβάρι
* Αστράτηγος
* Ροδωπού
* Αφράτα

## Φωτογραφίες

File:Kissamos Bay R01.jpg|Ο κόλπος του Κισσάμου
File:KrRodopos03.jpg|
File:KrRodopos04.jpg|
File:KrRodopos05.jpg|
File:KrRodopos06.jpg|
File:Παραλία Μένιες Χανιά Κρήτη.jpg|Ακτή Μένιες, στο βορειοανατολικό άκρο της χερσονήσου
File:Cape Spatha (ancient Psakon) on the northwest of the peninsula of Rodopou, the northernmost point of Crete, Crete (35070703651).jpg|Ακρωτήριο Σπάθα, το βορειότερο σημείο της Κρήτης


## Παραπομπές


Κατηγορία:Περιφερειακή ενότητα Χανίων
Ροδωπού
Επαμεινώνδας Δεληγιάννης

Ο **Επαμεινώνδας Δεληγιάννης** (1873 - 1964) ήταν Έλληνας πολιτικός.

## Βιογραφικά στοιχεία

Ήταν γιος του Νικολάου Δηλιγιάννη, προέδρου του Αρείου Πάγου και μέλους της οικογένειας Δεληγιάννη. Θείος του ήταν ο πρωθυπουργός Θεόδωρος Δεληγιάννης. Σπούδασε νομικά.

Εξελέγη πρώτη φορά βουλευτής Γορτυνίας στις εκλογές του 1902 και επανεξελέγη σε αυτές του 1905, του 1906, και εν συνεχεία ως βουλευτής Αρκαδίας, στις εκλογές του Αυγούστου 1910, του 1912, του Μαΐου 1915, του Δεκεμβρίου 1915 και του 1920. Διετέλεσε υπουργός επί των ναυτικών στην κυβέρνηση Ράλλη (1905) και υπουργός Δικαιοσύνης στην κυβέρνηση Δημητρίου Ράλλη (1909).

## Παραπομπές


Κατηγορία:Οικογένεια Δεληγιάννη
Κατηγορία:Βουλευτές Αρκαδίας
Κατηγορία:Βουλευτές Γορτυνίας
Ιωάννης Κωστή

Ο **Ιωάννης Κωστή** (17 Μαρτίου 2000) είναι Κύπριος διεθνής ποδοσφαιριστής, ο οποίος αγωνίζεται ως αμυντικός μέσος και κεντρικός αμυντικός για τον Λεβαδειακό. 

## Σταδιοδρομία σε συλλόγους
Στις 15 Οκτωβρίου 2019, ανακοινώθηκε η μεταγραφή του στον Ολυμπιακό από τη Νέα Σαλαμίνα με πενταετές συμβόλαιο, με τον Κωστή να μένει με δανεισμό στην κυπριακή ομάδα μέχρι το τέλος της σεζόν 2019-20.

Στις 5 Οκτωβρίου 2020, ο Κωστή παραχωρήθηκε δανεικός στην ΑΕΛ.

Στις 10 Φεβρουαρίου 2021, παραχωρήθηκε εκ νέου δανεικός, αυτήν την φορά στον Λεβαδειακό που αγωνιζόταν στην Σούπερ Λιγκ 2 εκείνη την περίοδο. 

## Διεθνής σταδιοδρομία
Έκανε το ντεμπούτο της με την Εθνική Κύπρου στις 8 Ιουνίου 2019, σε έναν προκριματικό αγώνα για το Ευρωπαϊκό Πρωτάθλημα του 2020 εναντίον της Σκωτίας, μπαίνοντας ως αλλαγή στο 70ο λεπτό στη θέση του Ματίγια Σπόλιαριτς.

## Παραπομπές


## Εξωτερικοί σύνδεσμοι
* Προφίλ στο Transfermarkt.com 
*  

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κύπρου Κ17
Κατηγορία:Ποδοσφαιριστές Εθνικής Κύπρου Κ19
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Κύπριοι ποδοσφαιριστές στο εξωτερικό
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Ολυμπιακού Πειραιώς Β
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Λεβαδειακού
Δημήτρης Γάκης

Ο **Δημήτρης Γάκης** (γεννήθηκε το 1957) είναι Έλληνας πολιτικός του ΣΥΡΙΖΑ. 

## Βιογραφία
Στις ελληνικές βουλευτικές εκλογές του Ιουνίου 2012, εξελέγη στο ελληνικό κοινοβούλιο, μέχρι τον Μάιο του 2023, με το ψηφοδέλτιο του ΣΥΡΙΖΑ, εκπροσωπώντας την εκλογική περιφέρεια Δωδεκανήσων. 

Το 2024, αποχώρησε από τον ΣΥΡΙΖΑ και εντάχθηκε στη Νέα Αριστερά, συμμετέχοντας μάλιστα στο Μεταβατικό Πανελλαδικό Συντονιστικό Νέας Αριστεράς. 

## Παραπομπές


## Εξωτερικοί σύνδεσμοι
* Δημήτριος Θωμά Γάκης, σελίδα στην ιστοσελίδα της Βουλής των Ελλήνων. 
* Προσωπική ιστοσελίδα 

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Δωδεκανήσου
Έλενα Τσαβαλιά

Η **Έλενα Τσαβαλιά** (Αθήνα, 16 Φεβρουαρίου 1964) είναι Ελληνίδα ηθοποιός και παρουσιάστρια.

## Βιογραφικό
### Βιντεοταινίες
Ξεκίνησε την καριέρα της ως ηθοποιός το 1984, παίζοντας με τη Ρένα Βλαχοπούλου στη βιντεοταινία «Μια Ρένα χωρίς φρένα». Από το 1986 μέχρι το 1989 ακολούθησαν αρκετές βιντεοταινίες άλλοτε με πρωταγωνιστικούς και άλλοτε με μικρότερους ρόλους. Μέχρι τα τέλη της δεκαετίας του '80 είχε λάβει μέρος σε συνολικά 29 βιντεοταινίες.

### Τηλεόραση
Παράλληλα με τους ρόλους της στον κινηματογράφο έκανε και τα πρώτα της βήματα στην τηλεόραση. Συγκεκριμένα, τη σεζόν 1988-89 έκανε το τηλεοπτικό της ντεμπούτο με πρωταγωνιστικό ρόλο στην κοινωνική σειρά της κρατικής τηλεόρασης «Συνωμοσία» παίζοντας μαζί με τους Γιώργο Τσιτσόπουλο, Τάσο Χαλκιά και Γιώργο Παρτσαλάκη. Ακολούθησαν οι συμμετοχές της σε δύο επεισόδια της κωμικής σειράς του ANT1, «Αστυνόμος Θανάσης Παπαθανάσης» και τη σεζόν 1990-91 έπαιξε στην κωμική σειρά «Οι εργένηδες», στο ίδιο κανάλι. Έγινε ευρύτερα γνωστή στο τηλεοπτικό κοινό με τον ρόλο της Ελένης Πετρίδου στην κωμική σειρά του Γιάννη Δαλιανίδη, «Οι μικρομεσαίοι» που προβλήθηκε τη σεζόν 1992-93 στο MEGA.

Από το 1993 μέχρι το 1995 είχε έναν από τους πρωταγωνιστικούς ρόλους στην κωμική σειρά του Τάκη Βουγιουκλάκη, «Η καλή πεθερά», με πρωταγωνίστρια τη Κατερίνα Γιουλάκη. Τις σεζόν 1995-1997 έπαιξε μαζί με τη Σοφία Αλιμπέρτη και τον Απόστολο Γκλέτσο στην κωμική σειρά του Γιώργου Κωνσταντίνου, «Σοφία ορθή». Επέστρεψε τηλεοπτικά μετά από αρκετά χρόνια, συγκεκριμένα τη σεζόν 2000-01, με τον ρόλο της Ελπίδας Βενετάκου στον δέκατο κύκλο της καθημερινής σειράς του Νίκου Φώσκολου, «Η Λάμψη». Την ίδια περίοδο εμφανίστηκε σε ένα επεισόδιο της αστυνομικής σειράς «Κόκκινος κύκλος». Ακολούθησε ο ρόλος της αστυνομικού Μαρίας Σαπαρλή στη μαύρη κωμωδία «Η σειρήνα και ο μπάτσος». Από το 2002 μέχρι το 2006 έλαβε μέρος σε τρεις κωμικές σειρές του Μάρκου Σεφερλή, «Μάρκο μ' έκαψες», «Σοβαρότης μηδέν» και «Κορίτσια... ο Μάρκουλης».

Τη σεζόν 2014-15 παρουσίασε μαζί με τον Μάρκο Σεφερλή την πρωινή ψυχαγωγική εκπομπή του MEGA, «MEGA με Μία». Το 2019 υπέγραψε συμβόλαιο συνεργασίας με το κανάλι OPEN για την παρουσίαση της εκπομπής «Μεσημεριάτικα». Αποχώρησε όμως μετά από δύο εβδομάδες και μόλις 8 επεισόδια εκπομπής εξαιτίας κακής συνεργασίας με την παραγωγή.

Το 2022 πρωταγωνίστησε στην σειρά «Super Mammy» του ANT1 ενώ τη σεζόν 2022-23 παρουσίασε μαζί με τον Μάρκο Σεφερλή το τηλεπαιχνίδι «Family Game» στο ίδιο κανάλι.

### Επιχειρηματική δράση
Το 2020 άνοιξε, από κοινού με τον σεφ Ανδρέα Λαγό, το μαγαζί «ERTHE», το οποίο βρίσκεται στο Μαρούσι Αττικής και πουλάει ροφήματα και υγιεινά σνακ.

## Προσωπική ζωή
Στις 15 Ιανουαρίου 1999 παντρεύτηκε τον επιχειρηματία Αργύρη Τσέλλο. Το ζευγάρι πήρε διαζύγιο δύο χρόνια μετά. Το 2002 ξεκίνησε τη σχέση της με τον ηθοποιό Μάρκο Σεφερλή. Το 2004 ήρθε στον κόσμο ο γιος τους, Χάρης. Ο γάμος του ζευγαριού έγινε πέντε χρόνια μετά και συγκεκριμένα στις 3 Σεπτεμβρίου 2009.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες επιχειρηματίες
Βόννη του Αρμανιάκ

Η **Βόννη**, γαλλ. Bonne (19 Φεβρουαρίου 1399 - 1430-35) από τον Οίκο του Αρμανιάκ γεννήθηκε ως κόρη του κόμη του Αρμανιάκ και με τον γάμο της έγινε δούκισσα της Ορλεάνης.

μικρογραφία|δεξιά|200px|Ο σύζυγος της Βόννης, Κάρολος Α΄ της Ορλεάνης κρατείται αιχμάλωτος στον Πύργο του Λονδίνου. Από εικονογράφηση των ποιημάτων του.

## Βιογραφία
Ήταν η πρώτη κόρη του Βερνάρδου Ζ΄ κόμη του Αρμανιάκ & κοντόσταυλου της Γαλλίας και της Βόννης του Βαλουά, κόρης του Ιωάννη δούκα του Μπερί.

Το 1410 η Βόννη ήταν 11 ετών και παντρεύτηκε τον Κάρολο Α΄ δούκα της Ορλεάνης, του οποίου ο πατέρας είχε δολοφονηθεί το 1407. Ο γάμος έκανε τον Βερνάρδο Ζ΄ υπερασπιστή του Καρόλου. Με το τέλος του δούκα η μερίδα της Ορλεάνης έμεινε χωρίς ηγέτη και έτσι η μερίδα των Αρμανιάκ ήταν αυτή που επηρέασε τη συνθήκη του Αρράς το 1435.

Έπειτα από τη Γαλλική ήττα το 1415 στη μάχη του Αζενκούρ, ο Κάρολος Α΄ κρατήθηκε φυλακισμένος από τους Άγγλους. Η Βόννη δεν είχε αποκτήσει τέκνα πριν από την κράτησή του· απεβίωσε το διάστημα 1430-35, ενόσω ο σύζυγός της ήταν ακόμη αιχμάλωτος. Η Βόννη ήταν η 2η σύζυγος του Καρόλου Α΄ και όταν αυτός ελευθερώθηκε, έκανε και 3ο γάμο.

Στο εικονογραφημένο χειρόγραφο *[[Οι Πολύ Πλούσιες Ώρες του Δούκα του Μπερί]]*, στον μήνα Απρίλιο, θεωρείται ότι εικονίζεται ο γάμος της Βόννης με τον Κάρολο Α΄.

## Οικογένεια
Παντρεύτηκε το 1410 τον Κάρολο Α΄ δούκα της Ορλεάνης· δεν απέκτησαν τέκνα.

## Παραπομπές


## Πηγές
*  

Κατηγορία:Οίκος του Αρμανιάκ
Κατηγορία:Δούκισσες της Ορλεάνης
Αλεχάντρο Γιαματέι

Ο **Αλεχάντρο Γιαματέι** (*Alejandro Eduardo Giammattei Falla*, γενν. 9 Μαρτίου 1956) είναι πολιτικός της Γουατεμάλας και πρόεδρος της χώρας του από τις 14 Ιανουαρίου 2020 έως το 2024. Υπηρέτησε ως διευθυντής του σωφρονιστικού συστήματος της Γουατεμάλας το 2006. Εκτός από τη χρονιά εκλογής του στην προεδρία (2019), συμμετείχε στις προεδρικές εκλογές των ετών 2007, 2011 και 2015. Μετά τη νίκη του στον δεύτερο γύρο των προεδρικών εκλογών του 2019, εξελέγη στο ύπατο αξίωμα της χώρας.

## Πολιτική σταδιοδρομία
Έλαβε μέρος στις εκλογές του 1985, του 1988 και του 1990 ως γενικός συντονιστής των εκλογικών διαδικασιών. Έλαβε αναγνώριση τόσο σε εθνικό όσο και σε διεθνές επίπεδο σύμφωνα με τις εντολές του πρώην αντιπροέδρου της Δημοκρατίας της Γουατεμάλας Αρτούρο Χέρμπουργκερ Αστούριας , Ο Γιαματέι είναι αναγνωρισμένος σύμβουλος σε πολλές εταιρείες και ιδιωτικές υπηρεσίες από το 2000.

Μετά τη μεγάλη αποτυχία στις δημοτικές εκλογές, διορίστηκε διευθυντής του σωφρονιστικού συστήματος της Γουατεμάλας το 2006. Αφού ανέλαβε καθήκοντα, είχε αρκετές συγκρούσεις και κατηγορήθηκε για την υπόθεση Pavorreal, γεγονός που οδήγησε στη φυλάκισή του για μικρό χρονικό διάστημα. Έπαψε να είναι διευθυντής του σωφρονιστικού συστήματος το 2008 μετά την εκλογή του Προέδρου.

Ο Γιαματέι ήταν τρεις φορές υποψήφιος στις γενικές εκλογές για το αξίωμα του Προέδρου της Γουατεμάλας. Η πρώτη ήταν το 2007, με τον τότε επίσημο Μεγάλο Εθνικό Συνασπισμό  (GANA) με ισχυρή συμμετοχή. Η δεύτερη ήταν το 2011 με το Κόμμα του Κέντρου Κοινωνικής Δράσης, αλλά με πολλές δυσκολίες, οι οποίες προκάλεσαν τη διάλυση του Κόμματος λόγω μη επίτευξης του ελάχιστου ποσοστού των ψήφων που απαιτούσε η Εθνική Εκλογική Επιτροπή. Στις εκλογές του 2015 ήταν υποψήφιος με το κόμμα FUERZA. Κατήλθε ως υποψήφιος για το αξίωμα του προέδρου με το κόμμα Vamos στις προεδρικές εκλογές του 2019. Έχασε τον πρώτο γύρο στις 16 Ιουνίου 2019 με 13,95% των ψήφων, αλλά κέρδισε τον δεύτερο γύρο με αντίπαλο τη Σάντρα Τόρες στις 11 Αυγούστου 2019 συγκεντρώνοντας το 57,96% των ψήφων.
Ο Γιαματέι ορκίστηκε πρόεδρος στις 14 Ιανουαρίου 2020.

## Πολιτικές απόψεις
Ο Γιαματέι έχει δεσμευθεί να επαναφέρει τη θανατική ποινή για να βοηθήσει "να συντριφθούν οι βίαιες συμμορίες, να καταπολεμηθεί η φτώχεια για να σταματήσει η μετανάστευση και να τελειώσει η "αηδιαστική "διαφθορά".

## Προσωπική ζωή
Είναι παντρεμένος με την Ροσάνα Κάσερες από τις 11 Φεβρουαρίου 1989 και έχουν τρία παιδιά: τη Μαρσέλα, τον Εστέφανο και τον Αλεχάντρο Γιαματέι.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Γουατεμάλας
Κατάλογος τραγουδιών στην κορυφή του Billboard Hot 100 (2011)

Το ''Billboard'' Hot 100 είναι ένας κατάλογος που κατατάσσει τα καλύτερα τραγούδια στις Ηνωμένες Πολιτείες . Τα στοιχεία του, που δημοσιεύονται από το περιοδικό *[[Billboard]]* και συντάσσονται από τη Nielsen SoundScan, βασίζονται συλλογικά στις εβδομαδιαίες φυσικές και ψηφιακές πωλήσεις κάθε τραγουδιού, καθώς και στην ποσότητα του airplay που λαμβάνεται στους αμερικανικούς ραδιοφωνικούς σταθμούς και στην ροή σε online ψηφιακά μουσικά καταστήματα. 

Κατά τη διάρκεια του 2011  14 τραγούδια έφτασαν στην κορυφή στα 53 τεύχη του περιοδικού, από τα οποία το ένα, το "Firework" της Κέιτι Πέρι ξεκίνησε την πορεία του προς την πρώτη θέση στα τέλη του 2010.

Το 2011 συνολικά 6 καλλιτέχνες ή συγκροτήματα ήταν για πρώτη φορά στην κορυφή: Wiz Khalifa, Αντέλ, Pitbull, Afrojack, Nayer, LMFAO, Λορίν Μπένετ, GoonRock και Κάλβιν Χάρις . Τα  6 σινγκλ ήταν συνεργασίες. Οι ποπ τραγουδίστριες Αντέλ, Ριάννα και Μπρίτνεϊ Σπίαρς πέτυχαν δύο τραγούδια η καθεμιά τους να είναι στην κορυφή στη διάρκεια του έτους.  Το τραγούδι με τις περισσότερες πωλήσεις και βρέθηκε στην κορυφή στον κατάλογο με τα καλύτερα τραγούδια  του 2011 στο τέλος της χρονιάς (Billboard Year-End Hot 100) ήταν το "Rolling in the Deep" της Αντέλ . 

Τέλος, το τραγούδι με την μεγαλύτερη διάρκεια παραμονής στον κατάλογο με τα καλύτερα τραγούδια του Hot 100 ήταν το We Found Love" της Ριάννα, το οποίο παρέμεινε στην κορυφή επί οκτώ εβδομάδες συνεχώς το 2011 και για δύο άλλες εβδομάδες το 2012. 

## Ιστορικό τραγουδιών στην κορυφή ανά εβδομάδα

## Σημειώσεις
* Η Πέρι είχε τρία τραγούδια της στην 1η θέση στον κατάλογο το 2011. Όμως, το "Firework" δεν συμπεριλαμβάνεται στη μέτρηση, επειδή προηγουμένως ήταν στην κορυφή του καταλόγου το 2010.

## Παραπομπές


2011
Λυκόφως

thumb|300px|Λυκόφως είναι η περίοδος του χρόνου ανάμεσα στην δύση του Ηλίου και την αστρονομική δύση του,δηλαδή την έναρξη του σκότους.

Με τον όρο **λυκόφως** χαρακτηρίζεται γενικά η χρονική περίοδος από την δύση του Ηλίου έως την έναρξη του σκότους της νύχτας. Αντίθετος όρος είναι το λυκαυγές.

## Είδη
Η ποσότητα φωτός που εκπέμπεται κατά το λυκόφως μειώνεται με την αύξηση του αρνητικού ύψους του Ηλίου (δηλαδή του ύψους του κάτω από τον ορίζοντα). Ανάλογα του αρνητικού ύψους του Ηλίου διακρίνουμε τρία είδη λυκόφωτος:
# Πολιτικό λυκόφως (Civil) Όταν αληθές ύψος Ηλίου, **Ηλ**: -6°
# Ναυτικό λυκόφως (Nautical) Όταν **Ηλ** Ηλίου: -12° και   
# Αστρονομικό λυκόφως (Astronomical) Όταν **Ηλ** Ηλίου: -18°.

Οι ώρες έναρξης και λήξης του ναυτικού και πολιτικού λυκόφωτος φέρονται καταχωρημένες στις ημερήσιες σελίδες των αστρονομικών εφημερίδων.

## Χαρακτηριστικά

*Το λυκόφως αποτελεί ουράνιο φαινόμενο που οφείλεται στην ύπαρξη της ατμόσφαιρας, περισσότερο στη διάχυση φωτός και λιγότερο στη γήινη διάθλαση του φωτός που συμβαίνουν σ΄ αυτήν, χαρακτηριζόμενο έτσι και *ατμοσφαιρικό φαινόμενο*.
*Το λυκόφως ενδιαφέρει ιδιαίτερα τους ναυτικούς διότι σ΄ αυτή την χρονική διάρκεια είναι δυνατή η παρατήρηση των αστέρων και ταυτόχρονα είναι ορατός ο ορίζοντας από τον οποίο με τον εξάντα λαμβάνονται οι μετρήσεις (π.χ. αληθές ύψος) ή άλλες παρατηρήσεις.
*Στη χρονική διάρκεια του λυκόφωτος επιδρούν το γεωγραφικό πλάτος (φ) και η απόκλιση (δ) του Ήλιου. Έτσι αυξανομένου του πλάτους (απομακρυνόμενοι από τον Ισημερινό) και διατηρούμενης της αυτής κλίσεως του Ηλίου ή και ακόμα αυξανόμενης μόνο της κλίσεως του Ήλιου, ομοίως η διάρκεια του λυκόφωτος αυξάνει.
*Στην εύκρατη ζώνη η διάρκεια του λυκόφωτος λαμβάνει τη μεγαλύτερη τιμή στις 21 Ιουνίου και στις 22 Δεκεμβρίου, ενώ τη μικρότερη σημειώνει στις 20 Μαρτίου και στις 23 Σεπτεμβρίου.

## Παραπομπές


Κατηγορία:Φυσικά φαινόμενα
Βασίλης Τσίρκας

Ο **Βασίλης Τσίρκας** (γεν. 1 Ιουλίου 1981, Αθήνα) είναι Έλληνας πολιτικός. 

## Βιογραφία
Στις εκλογές του Ιανουαρίου 2015 εξελέγη βουλευτής με το ψηφοδέλτιο του ΣΥΡΙΖΑ, εκπροσωπώντας την εκλογική περιφέρεια Άρτας. Εξελέγη γραμματέας της Βουλής στην πρώτη συνεδρίαση της 16ης κοινοβουλευτικής περιόδου, αποσπώντας 213 θετικές ψήφους.

## Παραπομπές


## Εξωτερικοί σύνδεσμοι
*  Βασίλειος Δημήτριος Τσίρκας, σελίδα στην ιστοσελίδα του Ελληνικού Κοινοβουλίου. 
*  Προσωπική ιστοσελίδα 

Κατηγορία:Βουλευτές εκλεγμένοι με τον ΣΥΡΙΖΑ
Σχέσεις Ελλάδας-Ιρλανδίας

Οι **Σχέσεις Ελλάδας-Ιρλανδίας** αναφέρονται στις διμερείς σχέσεις μεταξύ της Ελλάδας και της Δημοκρατίας της Ιρλανδίας. Η έναρξη των επίσημων διπλωματικών επαφών και σχέσεων έγινε στις 22 Ιανουαρίου 1975. Από το 1977, η Ελλάδα εκπροσωπείται με πρεσβεία στο Δουβλίνο. Η Ιρλανδία κατέχει 4 επίτιμα προξενεία στη Κέρκυρα, το Ηράκλειο, τη Ρόδο και τη Θεσσαλονίκη. Από το 1978 η Ιρλανδία έχει πρεσβεία στην Αθήνα. Το Ιρλανδικό Ινστιτούτο Ελληνικών Σπουδών στην Αθήνα άνοιξε το 1995 και είναι ένα από τα 17 ξένα αρχαιολογικά ινστιτούτα στην Αθήνα.

Οι δύο χώρες είναι πλήρη μέλη του Συμβουλίου της Ευρώπης, του Οργανισμού Οικονομικής Συνεργασίας και Ανάπτυξης, της Ευρωπαϊκής Ένωσης και άλλων διεθνών οργανισμών. Επίσης έχουν το ίδιο νόμισμα, καθώς ανήκουν στην Ευρωζώνη. Οι σχέσεις μεταξύ των δύο χωρών χαρακτηρίζονται ως εξαίρετες και φιλικές. Και οι δύο χώρες, έχουν αναπτύξει μεταξύ τους πολύ καλές σχέσεις, τόσο διπλωματικές, όσο και εμπορικές, γεγονός που αποτελεί μια κύρια πηγή καλών σχέσεων μεταξύ των δύο χωρών.

## Κατάλογος διμερών επισκέψεων
δεξιά|μικρογραφία|199x199εσ|Εξωτερική άποψη της Ελληνικής Πρεσβείας στο Δουβλίνο

* Το 2000, ο Πρόεδρος της Ελλάδας Κωνσταντίνος Στεφανόπουλος επισκέφθηκε το Δουβλίνο.
* Το 2002, η Πρόεδρος της Ιρλανδίας Μαίρη Μακ Αλίς επισκέφθηκε την Αθήνα.
* Τον Μάιο του 2003, ο Πρωθυπουργός της Ελλάδας Κώστας Σημίτης επισκέφθηκε το Δουβλίνο
* Τον Μάιο του 2004, ο Πρωθυπουργός της Ελλάδας Κώστας Καραμανλής επισκέφθηκε το Δουβλίνο
* Στις 16 Ιανουαρίου 2006, ο Πρωθυπουργός της Ελλάδας Κώστας Καραμανλής και η Υπουργός Εξωτερικών Ντόρα Μπακογιάννη επισκέφθηκαν το Δουβλίνο.

## Κατάλογος διμερών συμφωνιών

* Εκπαιδευτική Συμφωνία του 1980,
* Συμφωνία για την Αποφυγή της Διπλής Φορολογίας. Τέθηκε σε ισχύ τη 1η Ιανουαρίου 2005.

Οι περισσότερες συνθήκες και κανονισμοί μεταξύ των δύο χωρών γίνονται μέσω της Ευρωπαϊκής Ένωσης. 

## Παραπομπές


## Εξωτερικοί σύνδεσμοι
* Σελίδα του Ελληνικού Υπουργείου Εξωτερικών για τις σχέσεις με την Ιρλανδία 
* Ελληνική πρεσβεία στο Δουβλίνο 
* Σελίδα του Ιρλανδικού Υπουργείου Εξωτερικών για τις Ιρλανδικές αντιπροσωπείες στην Ελλάδα
* Ιρλανδική πρεσβεία στην Αθήνα

*
Ιρλανδια
Ελλαδα
Τσεχικές εκλογές Γερουσίας (2018)

**Οι εκλογές για την ανάδειξη των μελών της Γερουσίας** που διεξήχθησαν στην Τσεχική Δημοκρατία έγιναν σε δύο γύρους. Ο πρώτος διενεργήθηκε στις 5 και 6 Οκτωβρίου 2018 (μαζί με τις δημοτικές εκλογές), με το δεύτερο γύρο στις 12 και 13 Οκτωβρίου.  Το συντηρητικό Δημοκρατικό Κόμμα Πολιτών (ODS) κέρδισε τις εκλογές με 10 έδρες. Τα κυβερνώντα κόμματα ANO 2011 και το Τσεχικό Σοσιαλδημοκρατικό Κόμμα υπέστησαν μεγάλη ήττα, κερδίζοντας μόνο 1 έδρα το καθένα. Το Κομμουνιστικό Κόμμα έχασε την τελευταία του έδρα στη Γερουσία, όταν ο Βάτσλαφ Χομόλκα απέτυχε να επανεκλεγεί, πράγμα που σημαίνει ότι το κόμμα έμεινε χωρίς αντιπροσώπευση στη Γερουσία για πρώτη φορά στην ιστορία της Τσεχικής Δημοκρατίας. Οι εκλογές θεωρήθηκαν η πρώτη σημαντική νίκη για την αντιπολίτευση στην κυβέρνηση του Αντρέι Μπάμπις . Σχολιαστές, συμπεριλαμβανομένου του Γιόσεφ Κοπέτσκι, σημείωσαν επίσης ότι το ODS επιβεβαίωσε τη θέση τους ως το κύριο κόμμα της αντιπολίτευσης, μπροστά από το Τσεχικό Πειρατικό Κόμμα. 

## Εκλογικό σύστημα
Το ένα τρίτο της 81μελούς Γερουσίας εκλέγεται κάθε δύο χρόνια, με τους γερουσιαστές να υπηρετούν εξαετή θητεία. Τα μέλη εκλέγονται σε ενιαίες εκλογικές περιφέρειες, χρησιμοποιώντας το σύστημα της εκλογής σε 2 γύρους.

## Αποτελέσματα
Το κόμμα ODS ήταν το πιο επιτυχημένο στον πρώτο γύρο, με 11 υποψήφιους να προκρίνονται στον δεύτερο γύρο. Το ANO 2011 είχε 10 υποψήφιους που προκρίθηκαν στον 2ο γύρο.

## Επαναληπτική εκλογή Γερουσίας 2019
Στην 9η εκλογική περιφέρεια της Πράγας διενεργήθηκε επαναληπτική εκλογή στις 5 και στις 6 Απριλίου 2019. 
 Την έδρα κέρδισε ο Ντέιβιντ Σμόλιακ από τους Δημάρχους και Ανεξάρτητους. 

## Σημειώσεις

## Παραπομπές


2018 γερ
Τσεχ
Διπάτ

Ο **Διπάτ** είναι δημοφιλής ελληνικός πνευματικός χορός. Είναι ο δεύτερος δημοφιλέστερος Ποντιακός χορός. Ο δημοφιλέστερος ποντιακός χορός είναι ο Χορόν.

## Δείτε επίσης

* Ελληνικοί χοροί
* Ελληνική μουσική

## Παραπομπές

Κατηγορία:Ελληνικοί χοροί
Αψίνης (σοφιστής)

Ο **Αψίνης** ήταν αρχαίος Αθηναίος σοφιστής. Ήταν γιος του Ονέσιμου και εγγονός του συνονόματου Αθηναίου σοφιστή Αψίνη. Ο Αψίνης δίδαξε ρητορική στον τέταρτο αιώνα μ.Χ.. Επειδή ο Αψίνης άκμασε τον 4ο αιώνα μ.Χ., ο Αψίνης θεωρείται Λακεδαιμόνιος.

Ο Αψίνης και οι μαθητές του ήταν εχθρικοί προς τον ρητορικό Ιουλιανό και τη σχολή του. Αυτή η εχθρότητα μεγάλωσε σε τέτοιο σημείο που κάποια στιγμή η Αθήνα ήταν σε κατάσταση εμφυλίου πολέμου, η οποία κατεστάλη από τον Ρωμαίο ανθύπατο.

## Παραπομπές

Κατηγορία:Σοφιστές
Κατηγορία:Αρχαίοι Αθηναίοι
Πέλη (Θεσσαλία)

Η **Πέλη** () ήταν μια κωμόπολη στην αρχαία Θεσσαλία. Προς το παρόν η θέση της Πέλης είναι άγνωστη.

## Παραπομπές

Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Αίδηψος

Η **Αίδηψος** () ήταν παραλιακή πόλη της βορειοδυτικής αρχαίας Εύβοιας. Απείχε 160 στάδια από την Κύνο, η οποία βρισκόταν στην αντίθετη ακτή της Οποντιανής Λοκρίδας. Κοντά στην Αίδηψο υπήρχαν λουτρά τα οποία χρησιμοποιήθηκαν από τον Ρωμαίο δικτάτορα Σύλλα. Τα θερμά λουτρά της Αιδήψου απέχουν περίπου 1.5 χιλιόμετρα από την σύγχρονη Αιδηψό.

Η πόλη βρίσκεται κοντά στο σύγχρονο χωριό Λουτρά Αιδηψού.

## Παραπομπές

Κατηγορία:Εγκαταλελειμμένοι οικισμοί στην Ελλάδα
Σατραπεία της Λυδίας

Η **Σατραπεία της Λυδίας** (Αρχαία περσική γλώσσα: *Sparda*) ήταν Σατραπεία στην Αχαιμενιδική Αυτοκρατορία, βρισκόταν στη θέση του αρχαίου βασιλείου της Λυδίας με πρωτεύουσα τις Σάρδεις. Ο Τάβαλος διορίστηκε σαν πρώτος Σατράπης από τον Κύρο τον Μέγα, η διοίκηση του δεν διατηρήθηκε για πολύ και οι Λυδοί επαναστάτησαν. Οι διάδοχοι του Μαζάρης και Άρπαγος κατέστειλαν επιτυχώς την εξέγερση. Μετά τον θάνατο του Κύρου του Μέγα διορίστηκε Σατράπης ο Οροέτης που κυβέρνησε την περίοδο του Καμβύση Β΄, εκμεταλλεύτηκε τη χαοτική κατάσταση που επικρατούσε στην Ελλάδα, κατέλαβε τη Σάμο και σκότωσε τον τύραννο Πολυκράτη. Ο Δαρείος Α΄ της Περσίας φοβήθηκε τη δύναμη του και διέταξε τον Μπαγκαεύς να τον θανατώσει, κατόπιν διόρισε Σατράπη τον ίδιο τον Μπαγκαεύς, τον διαδέχτηκαν ο Οτάνης και ο μικρότερος αδελφός του Δαρείου του Μέγα Αρταφέρνης. 

Στην Ιωνική Επανάσταση οι Σάρδεις λεηλατήθηκαν από τους Έλληνες (499 π.χ.), η επανάσταση κατεστάλη σε πέντε χρόνια και προς μεγάλη έκπληξη των Ελλήνων ο Αρταφέρνης ήταν πολύ επιεικής στους αντάρτες. Την Περσική περίοδο εισήχθη στη χώρα η λατρεία θεοτήτων της Ανατολής όπως η Αναχίτα, πλούσια κτήματα δόθηκαν σε Πέρσες ευγενείς καθώς και σε Έλληνες πιστούς στους Πέρσες.
Τον Αρταφέρνη διαδέχθηκε ο γιος του Αρταφέρνης ο νεότερος, οι Λυδοί ενσωματώθηκαν στον στρατό των Αχαιμενιδών και συμμετείχαν στη Δεύτερη περσική εισβολή στην Ελλάδα (480 - 479 π.χ.). Ο Ξέρξης Α΄ της Περσίας συγκέντρωσε τον χειμώνα του 481 - 480 π.χ. τον στρατό του στη Λυδία προκειμένου να προετοιμαστεί για την επίθεση στην Ελλάδα. Την περίοδο 480 π.χ. - 440 π.χ. υπάρχουν ελάχιστες πληροφορίες για τη Σατραπεία της Λυδίας. Ο Σατράπης Πισσούθνης προσπάθησε να καταλάβει τη Σάμο που είχε εξεγερθεί απέναντι στην Αθήνα (440 π.χ.) αλλά απέτυχε. Ο Πισσούθνης εξεγέρθηκε εναντίον του Πέρση βασιλιά, ο Δαρείος Β΄ της Περσίας έστειλε τον Τισσαφέρνη εγγονό του Υδάρνη να συλλάβει και να θανατώσει τον Πισσούθνη. 

Ο Τισσαφέρνης έγινε νέος Σατράπης της Λυδίας (415 π.χ.) και εξακολουθούσε να βρίσκεται σε πόλεμο με τον Αμόργη, γιο του Πισσούθνη. Όταν η Αρχαία Σπάρτη νίκησε την Αθήνα οι Έλληνες επιτέθηκαν στη Λυδία, ο Τισσαφέρνης απέκρουσε την επίθεση του Θίμβρων (399 π.χ.) αλλά ηττήθηκε από τον Σπαρτιάτη βασιλιά Αγησίλαο Β΄. Ο Τισσαφέρνης εκτελέστηκε και αντικαταστάθηκε από τον Τιριβάζο που έκλεισε μια σειρά από συμφωνίες ανάμεσα στους Πέρσες και τα Ελληνικά κράτη. Ο διάδοχος του Τιριβάζου Αυτοφραδάτης έμεινε πιστός στους Αχαιμενίδες βασιλείς σε μία σειρά από επαναστάσεις που είχαν ξεσπάσει (370 π.χ.). Ο τελευταίος Σατράπης της Λυδίας ήταν ο Σπιθριδάτης, θανατώθηκε από τον Μέγα Αλέξανδρο στη Μάχη του Γρανικού.

## Παραπομπές
 		


## Πηγές

*Stoneman, Richard (2015). Xerxes: A Persian Life

## Εξωτερικοί σύνδεσμοι

*Η επιγραφή του Δαρείου του Μέγα
*Ηρόδοτος, Βιβλίο Ζ΄, Κεφ. 1-56

Κατηγορία:Σατραπείες της Περσικής Αυτοκρατορίας
Άτυς της Λυδίας

Ο **Άτυς** ήταν μια θρυλική μυθική μορφή την 2η χιλιετία π.χ., ο Ηρόδοτος γράφει ότι ήταν ένας από τους πρώτους βασιλείς στην Λυδία. Ο Άτυς ήταν γιος του Μάνητος, γιος του ήταν ο Λυδός από τον οποίο πήραν το όνομα τους οι Λυδοί.

Ο Ηρόδοτος γράφει ότι την εποχή του Άτυος έπεσε τρομερή πείνα στην Λυδία που ονομαζόταν στην εποχή του Μαιονία. Οι Λυδοί αποφάσισαν να τρώνε μία φορά κάθε δύο μέρες, επινόησαν διάφορα παιχνίδια όπως τα Ζάρια, τα κόκαλα αρθρώσεων και τα Αθλητικά παιχνίδια με μπάλα για να ξεχάσουν την πείνα τους την ημέρα ασιτίας. Ο Ηρόδοτος γράφει ότι η κατάσταση αυτή διατηρήθηκε 18 χρόνο, ο Άτυς αποφάσισε στην συνέχεια να μειώσει κατά το ήμισυ τον πληθυσμό της χώρας του στέλνοντας τους μισούς κατοίκους να ιδρύσουν αποικία μακριά. Οι μετανάστες έφυγαν για την Ούμπρια στην κεντρική Ιταλία, αρχηγός τους ήταν ο άλλος γιος του Άτυος Τυρρηνός, μετά την μετανάστευση έμειναν γνωστοί σαν Τυρρηνοί.
Ο ντόπιος ιστορικός από την Λυδία Ξάνθος ο Λυδός που έζησε στην Ιωνία τον 5ο αιώνα π.χ. μετά τον Ηρόδοτο στο έργο του *"Λυδιακά"* επιβεβαιώνει την πληροφορία. Ο Ξάνθος γράφει ότι ο Λυδικός λαός μοιράστηκε στα δύο, οι δύο λαοί πήραν το όνομα τους από τους δύο γιους του Άτυος αντίστοιχα.

## Παραπομπές


## Πηγές
*Herodotus (1975) [first published 1954]. Burn, A. R.; de Sélincourt, Aubrey (eds.). The Histories. London: Penguin Books.

Κατηγορία:Βασιλείς της Λυδίας
Κατηγορία:Πρόσωπα της ελληνικής μυθολογίας
Η ιστορία της θεραπαινίδας (τηλεοπτική σειρά)

**Η ιστορία της θεραπαινίδας** (αγγλικά: **The Handmaid's Tale**) είναι δραματική σειρά αμερικάνικης παραγωγής. Ξεκίνησε να προβάλλεται το 2017 από την συχνότητα Hulu και συνεχίζει μέχρι σήμερα. Ζητήθηκε από τη διαδικτυακή υπηρεσία Hulu ως μια σειρά 10 επεισοδίων, η παραγωγή των οποίων άρχισε στα τέλη του 2016.

Τα πρώτα επεισόδια κυκλοφόρησαν στις 26 Απριλίου 2017, ενώ τα επόμενα επεισόδια προβάλλονταν κάθε Τετάρτη. Τον Μάιο του 2017 η σειρά ανανεώθηκε για δεύτερο κύκλο ο οποίος έκανε πρεμιέρα στις 25 Απριλίου 2018. Τον Μάιο του 2018 η σειρά ανανεώθηκε για τρίτο κύκλο, ο οποίος έκανε πρεμιέρα στις 5 Ιουνίου 2019. Τον Ιούλιο του 2019 η σειρά ανανεώθηκε για τέταρτο κύκλο.

## Παραπομπές


Κατηγορία:Αμερικανικές τηλεοπτικές σειρές
Κατηγορία:Δραματικές σειρές
Κατηγορία:Φεμινιστικά έργα
Κατηγορία:Δυστοπική μυθοπλασία
Κατηγορία:Τηλεοπτικές σειρές Hulu
Handmaid's Tale, The
Συμφωνίες του Όσλο

Οι **συμφωνίες του Όσλο** είναι ένα σύνολο συνθηκών ανάμεσα στο κράτος του Ισραήλ και την Οργάνωση για την Απελευθέρωση της Παλαιστίνης (PLO). Η πρώτη συμφωνία υπογράφτηκε στην Ουάσινγκτον των ΗΠΑ το 1993 και η δεύτερη στην Τάμπα της Αιγύπτου, δύο χρόνια μετά (1995). Οι συμφωνίες πραγματοποιήθηκαν με σκοπό να προωθήσουν την ειρηνευτική διαδικασία στη Μέση Ανατολή, με την εγγύηση και τη μεσολάβηση των Ηνωμένων Εθνών, αλλά και να εξασφαλίσουν το δικαίωμα του Παλαιστινιακού λαού στον αυτοπροσδιορισμό.

Των συμφωνιών προηγήθηκαν μυστικές διαπραγματεύσεις μεταξύ των δύο πλευρών στο Όσλο που είχαν σαν στόχο την αμοιβαία αποδοχή. Οι συμφωνίες οδήγησαν στην αναγνώριση της Παλαιστινιακής Αρχής ως φορέα αυτόνομης αλλά και περιορισμένης εξουσίας των Παλαιστινίων στη Δυτική Όχθη του Ιορδάνη ποταμού και στη Λωρίδα της Γάζας. Τα σύνορα των δύο πλευρών, το καθεστώς της Ιερουσαλήμ, η στρατιωτική παρουσία του Ισραήλ και η τύχη των περιοχών που θα εκκενώνονταν από τις δυνάμεις του Ισραήλ ήταν τα πλέον σημαντικά ζητήματα που αφορούσαν οι συμφωνίες. Ωστόσο, οι συμφωνίες δεν οδήγησαν στη δημιουργία ενός ανεξάρτητου Παλαιστινιακού κράτους.

Ένα μεγάλο μέρος του παλαιστινιακού πληθυσμού, συμπεριλαμβανομένων διαφόρων παλαιστινιακών μαχητικών ομάδων, αντιτάχθηκε σθεναρά στις συμφωνίες του Όσλο- ο ακαδημαϊκός Edward Said τις περιέγραψε ως «παλαιστινιακές Βερσαλλίες». Η ειρηνευτική διαδικασία επιβαρύνθηκε από τη σφαγή στο Σπήλαιο των Πατριαρχών, καθώς και από τις βομβιστικές επιθέσεις και τις επιθέσεις αυτοκτονίας της Χαμάς και της Παλαιστινιακής Ισλαμικής Τζιχάντ. Οι ακροδεξιοί Ισραηλινοί αντιτάχθηκαν επίσης στις Συμφωνίες του Όσλο, και ο Ραμπίν δολοφονήθηκε το 1995 από έναν ακροδεξιό Ισραηλινό εξτρεμιστή επειδή τις υπέγραψε.

## Παραπομπές


Οσλο συμφωνιες
Οσλο συμφωνιες
Οσλο συμφωνιες
Οσλο συμφωνιες
Έντι Μάγιερς

Ο **Έντι Μάγερς** (**Edmund Charles Wolf Myers**, Κένσινγκτον, Λονδίνο, Ηνωμένο Βασίλειο, 12 Οκτωβρίου 1906 – Stow on the Wold, Gloucestershire, Αγγλία, 6 Δεκεμβρίου 1997) ήταν Βρετανός αξιωματικός που πολέμησε στον Β΄ Παγκόσμιο Πόλεμο. Από τον Οκτώβριο του 1942 έως τις αρχές του 1944 έδρασε στην κατεχόμενη από τους Ναζί Ελλάδα, συμμετέχοντας στην Εθνική Αντίσταση ως επικεφαλής της στρατιωτικής (βρετανικής) αποστολής. Πήρε μέρος στην επιτυχημένη ανατίναξη της γέφυρας του Γοργοπόταμου τον Νοέμβριο του 1942 (επιχείρηση «Χάρλινγκ»), μαζί με Έλληνες αντάρτες του ΕΛΑΣ και του ΕΔΕΣ. Επίσης οργάνωσε την ανατίναξη της γέφυρας του Ασωπού (Ιούνιος 1943) στο πλαίσιο μιας ευρύτερης επιχείρησης σαμποτάζ (κωδική ονομασία «Animals») που σκοπό είχαν την παραπλάνηση των κατοχικών αρχών σχετικά με την επικείμενη απόβαση των Συμμάχων στην Ευρώπη. Ο Μάγιερς ενεπλάκη στις διαφωνίες και συγκρούσεις μεταξύ των αντιπάλων ανταρτικών δυνάμεων της Ελλάδας, γεγονός που του δημιουργούσε μεγάλο εκνευρισμό και έπεσε σε δυσμένεια από τη Βρετανική κυβέρνηση, οπότε και αντικαταστάθηκε από τον συμπολεμιστή του, ταγματάρχη Κρις Γουντχάους και υποχρεώθηκε να εγκαταλείψει την Ελλάδα. Αργότερα, ως μέλος του Σώματος των Μηχανικών του Βρετανικού Στρατού έλαβε μέρος στη Μάχη του Άρνεμ (Σεπτέμβριος 1944), όπου και τραυματίστηκε. Για τη συμμετοχή του τιμήθηκε με στρατιωτικό μετάλλιο. Το 1955 εξέδωσε τις αναμνήσεις του από τον καιρό του στην Ελλάδα, ένα βιβλίο υπό τον τίτλο «Greek Entanglement» («Η Ελληνική Περιπλοκή»)

## Παραπομπές


Κατηγορία:Βρετανοί στρατιωτικοί
Κατηγορία:Εθνική Αντίσταση
Μάνης της Λυδίας

Ο **Μάνης** ήταν μία θρυλική μορφή, που έζησε την 2η χιλιετία π.Χ.. Ο Ηρόδοτος, στο πρώτο βιβλίο του έργου του Ηροδότου Ιστορίαι, αναφέρει ότι ήταν ο πρώτος βασιλιάς της Λυδίας, η οποία στην εποχή του ονομαζόταν Μαιονία. Ο γιος του ήταν ο Άτυς της Λυδίας, και εγγονοί του ήταν ο Λυδός που έδωσε το όνομα του στην Λυδία, και ο Τυρρηνός από τον οποίο κατάγονται οι Τυρρηνοί. Ο Ηρόδοτος κατόπιν γράφει στο Βιβλίο 4 ότι ο Μάνης είχε άλλον έναν γιο, τον Κότυ· ο εγγονός τού Μάνη μέσω του Κότυ, ο Άσιος έδωσε το όνομα του σε ολόκληρη την Ασία. Ο Διονύσιος ο Αλικαρνασσεύς γράφει ότι η Καλλιρρόη, μία από τις Ναϊάδες και κόρη του Ωκεανού και της Τηθύος, ήταν η μητέρα του Κότυ μέσω του Μάνη.

## Γενεαλογία του Μάνη της Λυδίας

## Παραπομπές


## Πηγές
*Διονύσιος ο Αλικαρνασσεύς, «Ρωμαϊκή Αρχαιολογία»
*Herodotus (1975) [first published 1954]. Burn, A. R.; de Sélincourt, Aubrey (eds.). The Histories. London: Penguin Books. 

Κατηγορία:Βασιλείς της Λυδίας
Κατηγορία:Παιδιά του Δία
Κατηγορία:Πρόσωπα της ελληνικής μυθολογίας
Σχέσεις Ελλάδας και Κιργιζίας

Οι **Σχέσεις Ελλάδας και Κιργιζίας** είναι οι διμερείς σχέσεις μεταξύ της Ελλάδας και της Κιργιζίας. Οι δύο χώρες καθιέρωσαν επίσημες διπλωματικές σχέσεις το 1992. Η Ελλάδα εκπροσωπείται στην Κιργιζία μέσω της πρεσβείας της στο Αλμάτι (Καζακστάν). Η Κιργιζία εκπροσωπείται στην Ελλάδα μέσω ενός μη κάτοικου πρέσβη που εργάζεται στοΜπισκέκ (το Υπουργείο Εξωτερικών). Η προξενική εκπροσώπηση της Κιργιζίας στην Ελλάδα διεξάγεται από το  προξενείο του Καζακστάν στην Αθήνα. Το έδαφος της σημερινής Κιργιζίας κυβερνήθηκε από τους Σκύθες και κατακτήθηκε από τον Μεγαλέξανδρο.

## Επίσημες επισκέψεις
Το 2002, ο αναπληρωτής Κιργίζιος υπουργός εξωτερικών Ασανμπέκ Οσμοναλίγιεφ επισκέφθηκε την Ελλάδα για να συζητήσει τις προοπτικές για «διμερή πολιτική συνεργασία και τις πιθανότητες προγραμματισμού μιας επίσημης επίσκεψης από τον κιργίζιο πρόεδρο Ασκάρ Ακάγιεφ, στην Ελλάδα».

Στην 1η Νοεμβρίου, 2004, ο Κιργίζιος πρόεδρος Ασκάρ Ακάγιεφ πραγματοποίησε επίσημη επίσκεψη στην Ελλάδα για να συναντήσει τον ΠτΔ Κωνσταντίνο Στεφανόπουλο. Ο Ακάγιεφ δήλωσε: "Είναι 12 χρόνια από τότε που συστάθηκαν διπλωματικές σχέσεις ανάμεσα στις δύο χώρες, και αυτό είναι καλό ξεκίνημα για να χτιστεί στενή και αποτελεσματική συνεργασία. Έχουμε καλές προοπτικές για να αυξήσουμε τις Κιργιζο-Ελληνικές σχέσεις σε υψηλότερο επίπεδο και να επεκτείνουμε τις σχέσεις στη διεθνή αρένα. ... Ο στόχος της επίσκεψής μου είναι για να αυξήσουμε τις σχέσεις μας σε ένα διαφορετικό ποιοτικό επίπεδο και να τεθούν τα θεμέλια για τη νομική τους βάση με την υπογραφή των διμερών εγγράφων." Μια αντιπροσωπεία του Ελληνικού Υπουργείου Εξωτερικών επισκέφθηκε την Ντουσαμπέ το 2008, όπου είχε συναντήσεις με τον ΥΠΕΞ του Τατζικιστάν, Χαμροχόν Ζαριφί, και τον πρώτο αναπληρωτή υπουργό εξωτερικών της Κιργιζίας, Καρίμ Γιουλντάσεφ. Η υπουργός εξωτερικών Ντόρα Μπακογιάννη συναντήθηκε με τον Τατζίκο Υπουργό Εξωτερικών Ζαριφί κατά τη διάρκεια του 1ου Φόρουμ ΕΕ-Κεντρικής Ασίας για θέματα ασφαλείας, τον Σεπτέμβριο του 2008.

## Μετανάστευση Ελλήνων στην Κιργιζία
Περίπου 650 με 700 άτομα ελληνικής καταγωγής ζουν στην Κιργιζία. Ωστόσο, τα στοιχεία της Γενικής Γραμματείας Απόδημου Ελληνισμού δίνουν ένα χαμηλότερο αριθμό, εκτιμώντας ότι στην Κιργιζία ζουν περίπου 50 άτομα ελληνικής καταγωγής. Δείτε Έλληνες στην Κιργιζία για περισσότερες λεπτομέρειες.

## Διμερείς συμφωνίες
Το 2004 ο Ασκάρ Ακάγιεφ, πρόεδρος της Κιργιζίας επισκέφθηκε την Ελλάδα. Κατά την επίσκεψή του η Ελλάδα και η Κιργιζία υπέγραψαν διμερή συμφωνία για τις αερομεταφορές, τον τουρισμό και τη διπλωματία.

## Παραπομπές

## Εξωτερικοί σύνδεσμοι
* Σελίδα του Ελληνικού Υπουργείου Εξωτερικών για τις σχέσεις με τη Κιργιζία 

Κιργιζια
Ελλαδα
Ποταμιά Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Ποταμιά]]* 

Η **Ποταμιά** είναι ημιορεινό χωριό στην Περιφερειακή Ενότητα Αιτωλοακαρνανίας σε υψόμετρο 290 μέτρα, το οποίο βρίσκεται προς τα όρια με την Περιφερειακή Ενότητα Ευρυτανίας. Είναι κτισμένη βορειοδυτικά της τεχνητής λίμνης Κρεμαστών σε απόσταση 39 χλμ. ΒΑ. από την Αμφιλοχία. Αναφέρεται επίσημα το 1981 να ανήκει στην τότε κοινότητα Σταθά. Σύμφωνα με το σχέδιο Καλλικράτης, μαζί με την Παυλιάδα και τον Σταθά αποτελούν την Τοπική Κοινότητα Σταθά που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 226 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας